Koordinatės: 54°24′50″š. pl. 23°13′35″r. ilg.﻿ / ﻿54.4139°š. pl. 23.2263°r. ilg.﻿ / 54.4139; 23.2263


| Kalvarijos savivaldybės viešoji biblioteka |
| --- |
|  |
|  |
| **Įkurta** | 1937 m. |
| **Vieta** | Laisvės g. 2, Kalvarija |
| **Interneto svetainė** |  |

**Kalvarijos savivaldybės viešoji biblioteka** – pagrindinė biblioteka Kalvarijos savivaldybėje. Veikia Kalvarijos mieste.

Istorija
--------

1936 m. priėmus Valstybinių viešųjų bibliotekų įstatymą, Lietuvoje pradėtos steigti valstybinės bibliotekos. 1937 m. Kultūros ministro įsakymu atidaryta viešoji biblioteka Kalvarijoje. 1951 m. ji tapo Kalvarijos rajonine biblioteka su 18 kaimo bibliotekų. 1952 m. įkurta ir vaikų rajoninė biblioteka, pirmaisiais metais turėjusi vieną mažą kambarėlį. 1961 m. panaikinus rajoną, keitėsi bibliotekos statusas. 1976 m. vykdant bibliotekų centralizaciją, Kalvarijos biblioteka tapo Kapsuko centralizuotos bibliotekų sistemos Kalvarijos filialu. 1980 m. bibliotekos senosios patalpos uždarytos remontui, ji laikinai perkelta į pastatą, visiškai nepritaikytą tokiai veiklai. Nuo tada bibliotekos adresas keitėsi kas keleri metai.

1990 m. panaikinus Kalvarijos maisto pramonės technikumą, jo patalpose įsikūrė biblioteka, kuri 1992 m. vėl buvo priversta keisti savo adresą. 1995 m. dėl valdymo reformos, Kalvarijos miesto biblioteka tapo Marijampolės rajono kultūros ir švietimo skyriaus įstaiga, 1996 m. – Marijampolės rajono bibliotekų centro Kalvarijos filialu, perkeltu į buvusio maisto pramonės technikumo patalpų antrąjį aukštą (Laisvės g. 2). 2000 m. įsteigta Kalvarijos savivaldybės viešoji biblioteka, jai priskiriant 12 kaimo filialų. 2002 m. biblioteka perkelta į naujas patalpas (to paties pastato pirmąjį aukštą).

Filialai
--------

2022 m. kovą Kalvarijos bibliotekoje buvo 10 filialų.

| Foto | Filialas | Adresas | Seniūnija | Informacija |
| --- | --- | --- | --- | --- |
|  | Aistiškių filialas | Liepų g. 38, Aistiškiai | Akmenynų seniūnija |  |
|  | Akmenynų filialas | Mokyklos g. 5a, Akmenynai | Akmenynų seniūnija | Įkurta 1950 m. dabar veikia seniūnijos pastate. |
|  | Brukų filialas | P. Gavėno g. 27, Brukai | Kalvarijos seniūnija |  |
|  | Jungėnų filialas | Alyvų g. 9, Jungėnai | Kalvarijos seniūnija | Veikia pastate su lopšeliu-darželiu ir medicinos punktu. |
|  | Jusevičių filialas | Mokyklos g. 2, Jusevičiai | Kalvarijos seniūnija |  |
|  | Liubavo filialas | Šešupės g. 31, Liubavas | Liubavo seniūnija |  |
|  | Menkupių filialas | Mokyklos g. 3, Tarprubežiai | Kalvarijos seniūnija |  |
|  | Radiškės filialas | Mokyklos g. 2, Senoji Radiškė | Sangrūdos seniūnija | Įkurta 1952 m. |
|  | Salaperaugio filialas | Mokyklos g. 6, Salaperaugis | Liubavo seniūnija |  |
|  | Sangrūdos filialas | Bažnyčios g. 2, Sangrūda | Sangrūdos seniūnija | Veikia seniūnijos pastate. |

Uždaryti filialai:

| Foto | Filialas | Adresas | Seniūnija | Informacija |
| --- | --- | --- | --- | --- |
|  | Mockų biblioteka | Klevų g. 71, Mockai | Sangrūdos seniūnija | Įkurta 1956 m. uždaryta po 2017 m. |

Šaltiniai
---------

1. ↑  Juozas Racius. „Lietuvos viešosios bibliotekos". – Bibliotheca Lituana, 2016. // psl. 502
2. ↑  Kalvarijos biblioteka. 2018-04-07, Lsvba.lt (tikrinta 2022-03-06).
3. ↑  Kalvarijos savivaldybės viešosios bibliotekos istorija. Kalvarijosvb.lt (tikrinta 2022-02-20).
4. ↑  Filialai. Kalvarijosvb.lt (tikrinta 2022-03-22).

Nuorodos
--------

* Bibliotekos svetainė